Kia EV3 kåret som Årets Bil i Danmark 2025

Bare få uger efter den officielle lancering, har Kia EV3 opnået en kåring som Årets Bil 2025 af en række af de danske motorjournalister. Det er første gang Kia vinder prisen herhjemme – og EV3 ligner da også en kommende dansker-darling, skal man tro ordene fra motorjournalisterne – og læserne på iNPUT, der “stemmer” ved at læse nyhederne om bilen.

Juryen roser Kia EV3 for sin segmentførende rækkevidde, sit innovative interiørdesign og sin overlegne komfort og rummelighed – egenskaber der sammen med en konkurrencedygtig pris, gør bilen til et rigtig fornuftigt valg.

Samtidig roses bilens undervogn, der med evnen til at tilpasse sig forskellige vejforhold giver en kørselsoplevelse, der er både komfortabel og dynamisk.

– Det er en stor ære at modtage denne pris, som er en anerkendelse fra branchens professionelle, siger Rasmus Aagaard, CEO hos Kia Danmark.

Zoomer man lidt ud er Kia EV3 også et interessant bud i en ny og billigere kategori af elbiler. EV3 kan købes for knapt 270.000 kroner og har 204 heste ombord. For 20.000 kroner mere får man en udgave, der rækker mere end 600 kilometer på en opladning.

Bilen understøtter også Vehicle-to-Load (V2L), som gør det muligt at oplade eksterne enheder, og bi-direktionel opladning, herunder Vehicle-to-Grid og Vehicle-to-Home, som gradvist introduceres på det danske marked.

Kia tog sejren i et stærkt felt, bestående af ni biler. Juryen bestod af 20 motorjournalister fra danske medier.

# | Model | Point
1 | Kia EV3 (læs mere) | 134
2 | Skoda Elroq (læs mere) | 131
3 | Renault Scenic E-Tech (læs mere) | 120
4 | Hyundai Inster (læs mere) | 75
5 | Ford Explorer (læs mere) | 44
6 | Cupra Tavascan (læs mere) | 40
7 | Xpeng G6 (læs mere) | 21
8 | Polestar 4 (læs mere) | 20
9 | Peugeot 3008/5008 (læs mere) | 15

Siden Tesla Model 3 vandt i år 2020, har elbilerne vundet hvert år. Volkswagen ID.3, Hyundai Ioniq 5, Volkswagen ID.Buzz og BMW i5 har fået prisen de seneste fire år.

Er du enig med de danske motorjournalister? Ellers har du mulighed for at afgive en stemme på “folkets elbil 2024”. Det kan du gøre lige her.

Kia EV3 kåret som Årets Bil i Danmark 2025